Chelsea Amer, ’n geregistreerde dieetkundige, het ’n groot bohaai veroorsaak toe sy vir The Daily Meal sê ’n stuk pizza vir ontbyt is eintlik beter vir jou as graankos.
So wanneer jy oorskietpizza in die yskas het of ontbytpap in die kas, moet jy twee keer dink en die pizza wel oorweeg.
“Met gewone bestanddele soos kaas, vleis en groente op ’n pizza, beteken dit jy sal voller vir langer voel in die oggend. Maar met die verkeerde ontbytpap kan jy ná 15 minute weer honger wees,” sê Chelsea.
“Wanneer jy na jou ontbyt kyk, moet jy jou afvra of daardie ontbyt jou kan dra tot middagete. As jou antwoord nee is, beteken dit jou keuse kort voedingswaarde en jy sal na iets anders moet begin kyk,” sê sy.
So die volgende keer as iemand jou skeef aankyk as jy gisteraand se oorskietpizza vir ontbyt eet, oorweeg hierdie inligting.
Pizza is dalk nie die beste ontbytkeuse nie,maar dit is baie beter as die meeste ontbytpappe op die rak.